אירוויזיון 1973

תחרות האירוויזיון ה-18 התקיימה ב-7 באפריל 1973 בעיר לוקסמבורג לאחר זכייתה של לוקסמבורג באירוויזיון 1972. באותה שנה בוטל חוק השפה שהתיר למדינות לשיר אך ורק בשפתן הרשמית. לאור ביטול חוק השפה החליטו שלוש המדינות שוודיה, פינלנד ונורווגיה לשלוח שיר בשפה האנגלית.

אירוויזיון זה זכור עקב השערוריות הרבות שאירעו בו והשינויים הרבים שהחלו מאותה שנה.
השערורייה הגדולה של אותה שנה הייתה ההאשמה כי השיר הספרדי, "Eres tú", הוא פלגיאט של השיר שייצג את יוגוסלביה בשנת 1966. למרות הרעש שחוללה הפרשה, השיר נכלל בתחרות בעקבות לחץ פוליטי מצד ספרד. השיר הספרדי הגיע למקום השני והפך ללהיט בינלאומי. בשנת 2005 הוא נבחר כמועמד בתחרות שיר היובל באירוויזיון עם עוד 13 שירים.

ישראל השתתפה באירוויזיון 1973 בפעם הראשונה עם השיר "אי שם" בביצוע הזמרת אילנית. את השיר כתבו אהוד מנור ונורית הירש, והוא הגיע למקום הרביעי. השתתפותה של ישראל ניכרה גם מאחורי הקלעים עקב הצורך להדק את האבטחה על המשלחות. כשבעה חודשים קודם לכן נרצחו ספורטאים ישראלים במהלך אולימפיאדת מינכן. בפעם הראשונה בתולדות התחרות הוצבו שומרים בכניסה לאולם, והמשלחת הישראלית לוותה כל הזמן בשומרי-ראש.

בתחרות, שבה השתתפו 17 מדינות, זכתה בפעם השנייה ברציפות לוקסמבורג עם שיר בביצוע הזמרת הצרפתייה אן מארי דוד. השיר נקרא "Tu te reconnaîtras" ("אתה תכיר את עצמך" או "אתה תזהה את עצמך").
למקום השני הגיעה להקת מוסדאדס עם השיר "Eres tú" ("זה אתה") ולמקום השלישי הגיע הזמר הבריטי קליף ריצ'רד, שלו, הייתה זו הפעם השנייה בתחרות, הפעם עם השיר "Power to All Our Friends". למקום הרביעי, הגיעה ישראל עם השיר "אי שם" בביצועה של הזמרת אילנית. את החמישייה סגרה להקת נובה והבובות משוודיה עם השיר "You're Summer - You Never Tell Me No".

בתחרות הזו הופיעו לראשונה נשים כמנצחות על התזמורת – שוודיה וישראל שלחו כל אחת מנצחת. המנצחת הישראלית הייתה נורית הירש שגם הלחינה את השיר הישראלי.

השירים המשתתפים
 סדר מדינה שפה שם המבצע שם השיר תרגום מיקום ניקוד1 פינלנדאנגליתמריון רונגTom tom tomטום טום טום6932 בלגיההולנדיתניקול והוגוBaby, babyמותק, מותק17583 פורטוגלפורטוגזיתפרננדו טורדוTouradaמלחמת שוורים10804 גרמניה המערביתגרמניתגיטה הנינגJunger Tagיום חדש8855 נורווגיהאנגלית, צרפתית, הולנדית, גרמנית, פורטוגזית, עברית, פינית, שוודית, אירית, איטלקית, ספרדית, נורווגית וסרבו-קרואטיתזמרי בנדיקIt's just a gameזה רק משחק7896 מונקוצרפתיתמאריUn train qui partרכבת עוזבת8857 ספרדספרדיתמוסדדסEres túזה אתה21258 שווייץצרפתיתפטריק ז'ובהJe vais me marier, Marieאני עומד להתחתן, מארי12799 יוגוסלביהבוסניתזדרבקו צ'וליץ'Gori vatraהאש בוערת156510 איטליהאיטלקיתמאסימו ראניירי?Chi Sara Con Teמי יצא אתך?137411  לוקסמבורג צרפתית אן-מארי דוד Tu te reconnaîtras אתה תזהה את עצמך 1 12912 שוודיהאנגליתנובה והבובותYou are summer – you never tell me noאת קיץ, את לעולם לא אומרת לי לא59413 הולנדהולנדיתבן קרמרDe oude muzikantהמוזיקאי הזקן146914 אירלנדאנגליתמקסיDo I dreamהאם אני חולמת?108015 בריטניהאנגליתקליף ריצ'רדPower to All Our Friendsכוח לכל החברים שלנו312316 צרפתצרפתיתמרטין קלמנסוSans toiבלעדיך156517ישראלעבריתאילניתאי שם497

מבצעים חוזרים בתחרות

 מבצע מדינה שנים קודמותמריון רונג פינלנד1962 (מקום 7)קליף ריצ'רד בריטניה1968 (מקום שני)מאסימו ראניירי איטליה1971 (מקום 5)

קישורים חיצוניים


 אירוויזיון 1973 באתר האירוויזיון הרשמי
 היסטוריית ההצבעות של אירוויזיון 1973

הערות שוליים

*
1973
קטגוריה:1973 במוזיקה
קטגוריה:לוקסמבורג: תרבות
1973